**4. Провеждане на конкурса**

4.1. Селекционната комисия е в състав от 7 члена, включително председател на комисията. Съставът на комисията се определя с решение на УС на БНР, въз основа на което Генералният директор на БНР издава заповед. Съставът на комисията се обявява не по-късно 20.09.2014 г. на сайтовете на БНР и СБХ.

4.2. Творбите се подават от автора или упълномощено от него лица или се изпращат чрез куриер на адреса, посочен в т. 2.5. При подаването, творбите се придружават от декларацията по т. 2.9. и данни за контакт на автора – адрес, телефон, електронна поща и др. Творби, които не са придружени от посочените данни и декларация, няма да се приемат и ще бъдат връщани незабавно.

4.3. Творбите се приемат в БНР от определено за целта длъжностно лице, което подписва приемо-предавателния протокол или товарителницата.

4.4. В срок до 07.10.2014 г., селекционната комисия проверява творбите за дефекти или увреждания, както и за съответствие с условията за кандидатстване. При установено увреждане или несъответствие, комисията незабавно уведомява автора или лицето, подало творбата от негово име и я връща на посочения адрес за сметка на автора или подателя. Когато не е посочен адрес, БНР задържа творбата, докато авторът или упълномощено от него лице се яви да я вземе или посочи адрес, на който да бъде изпратена. В тези случаи, след изтичането на една седмица от уведомяване на автора или лицето, подало творбата от негово име, рискът от увреждане или погиване на творбата преминава у автора. БНР има право да предаде творбата за съхранение на трето лице за сметка на автора.

4.5. Комисията по т. 4.1. извършва селекция на подадените в срок творби и обявява не по-късно от 29.10.2014 г. селектираните за участие в експозиции творби, както и творбите, които ще получат премия и размера на премията за всяка творба.

4.6. творбите, които не са определени за премия или участие в експозиции, се връщат по реда на т. 4.4.